ยาคุมฝั่มเข็มที่ถอดออก เกือบจะถึงเดือนแล้ว แต่มีอะไรกับแฟน ตั้วแต่ถอดเข็มมา ประมาณ 4-5 ครั้ง แต่ประจำเดือนยังไม่มา มีสิทธิ์ท้องไหมค่ะ อาการเบี่ยง อาเจียนค่ะ ปวดหัว เหนื่อยง่าย เป็นมา 2-3 วันแล้วค่ะ
สวัสดีค่ะ หลังจากถอดยาฝังคุมกำเนิดออก การทำงานของรังไข่และโอกาสในการตั้งครรภ์ก็จะกลับมาภายใน 1-3 เดือน ดังนั้น หากถอดออกเกือบครบ 1 เดือนแล้ว หากมีเพศสัมพันธ์ ก็จะมีโอกาสตั้งครรภ์ได้ ดังนั้น แนะนำควรตรวจหาการตั้งครรภ์หลังจากที่มีเพศสัมพันธ์ครั้งสุดท้ายไปแล้วประมาณ 2 สัปดาห์ด้วยส่วนอาการอาเจียน ปวดหัว เหนื่อยง่าย อาจเป็นอาการตั้งครรภ์หรือไม่ใช่ก็ได้ ดังนั้น หากตรวจไม่พบการตั้งครรภ์ อาการดังกล่าวก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนไม่เพียงพอ นอนไม่หลับ เป็นต้น ซึ่งก็มให้ดูแลรักษาตามอาการไปค่ะ ได้แก่ การจิบน้ำเปล่าบ่อยๆ ทานอาหารที่ย่อยง่าย ไม่ทานรสจัด งดการดื่มชา กาแฟและแอลกอฮอล์ นอนหลับพักผ่อนให้เพียงพอ เป็นต้นหากตรวจไม่พบการตั้งครรภ์ และยังไม่พร้อมที่จะมีลูก ก็ควรรีบหาวิธีคุมกำเนิดโดยเร็วค่ะ ซึ่งอาจไปรับการฝังยาคุมต่อก็ได้